C 252/70
SK
Úradný vestník Európskej únie
17.7.2023
Návrhy Žalobca navrhuje, aby Všeobecný súd: — zrušil nariadenie Rady (EÚ) 2023/571 z 13. marca 2023, ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny (Ú. v.
EÚ L 75 I, 2023, s. 1), v rozsahu, v akom sa týka žalobcu, — zrušil rozhodnutie Rady (SZBP) 2023/572 z 13. marca 2023, ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny (Ú. v.
EÚ L 75 I, 2023, s. 134), v rozsahu, v akom sa týka žalobcu, — v dôsledku toho nariadil Rade vypustiť meno žalobcu z príloh k rozhodnutiu Rady (SZBP) 2023/572 z 13. marca 2023 a vykonávaciemu nariadeniu Rady (EÚ) 2023/571 zo 14. marca 2023, ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny, — uložil Rade povinnosť znášať všetky trovy konania vrátane trov konania, ktoré vznikli žalobcovi.
Dôvody a hlavné tvrdenia Na podporu svojej žaloby žalobca uvádza tri žalobné dôvody. 1.
Prvý žalobný dôvod je založený na zjavne nesprávnom posúdení skutkového stavu. 2.
Druhý žalobný dôvod je založený na námietke nezákonnosti článku 1 písm.
d) a g) nariadenia Rady (EÚ) 2022/330 z 25. februára 2022, ktorým sa mení nariadenie (EÚ) č. 269/2014 v rozsahu, v akom toto ustanovenie porušuje hodnoty slobody a právneho štátu zakotvené v článku 2 ZFEÚ, ako aj zásady predvídateľnosti aktov Únie a proporcionality. 3.
Tretí žalobný dôvod je založený na porušení práva na obhajobu, práva na účinnú súdnu ochranu a práva na účinný prostriedok nápravy.
Žaloba podaná 24. mája 2023 – Birių Krovinių Terminalas/Rada (Vec T-287/23) (2023/C 252/84) Jazyk konania: angličtina Účastníci konania Žalobkyňa: Birių Krovinių Terminalas UAB (Klaipėda, Litva) (v zastúpení: V. Ostrovskis, advokát) Žalovaná: Rada Európskej únie
Návrhy Žalobkyňa navrhuje, aby Všeobecný súd: — zrušil článok 2g ods.
1 a článok 2g ods.
1a rozhodnutia Rady 2012/642/SZBP z 15. októbra 2012 o reštriktívnych opatreniach vzhľadom na situáciu v Bielorusku a zapojenie Bieloruska do agresie Ruska voči Ukrajine, zmeneného rozhodnutím Rady 2023/421/SZBP, v rozsahu, v akom obmedzenia týkajúce sa prepravy potaše z Bieloruska a obmedzenia schopnosti hospodárskych subjektov EÚ poskytovať priamo alebo nepriamo technickú pomoc, sprostredkovateľské služby, financovanie alebo finančnú pomoc vrátane finančných derivátov, ako aj poistenie a zaistenie súvisiace s práve uvedeným (ďalej spoločne len „príslušné obmedzenia“) zakazujú tranzit potaše z Bieloruska cez litovské územie, najmä cez prístav Klaipėda,